Nyno Vargas i el tribut a Camela, “Camélame”, posen la música a la nit del dimarts 12 d’agost
2025-07-24

Burjassot encara els últims dies de festes en honor al seu patró, Sant Roc, tenint la música com a indiscutible protagonista i comptant amb l’actuació de Nyno Vargas.

La jornada del dimarts 12 d’agost, les activitats començaran a les 18.00 h, amb el correbares de la Clavaria de Sant Roc amb eixida des de la Plaça Emilio Castelar (Ajuntament) i visitant diferents establiments hostalers del municipi. Un correbars molt divertit on tots els que s’unisquen aniran acompanyats per la música de la xaranga Xe Com Sona.

A la nit, a les 23.30 h, arriba un dels plats forts de les festes patronals de 2025: l’actuació del burjassoter Nyno Vargas. El cantant de rap i reguetón, Nyno Vargas, qui al llarg dels anys ha anat aconseguint grans èxits en la música, farà una parada a Burjassot en la seua gira nacional. L’artista es va donar a conéixer amb cançons com Hola niña, Soy yo o Veneno, entre altres, i ha defés sempre el seu estil personal enfront del constant canvi del món de la música. Tot això, li ha portat a acumular quasi 1 milió d’oients en les plataformes d’escolta.

Després de la seua actuació arribarà el tribut a Camela, Camélame, un espectacle que va nàixer amb l’objectiu d’enaltir els més de trenta anys que porta en la música el duo format per Dioni i Ángeles. El tribut inclou versions acústiques i interpretacions elèctriques de les cançons d’este duo que ha marcat el panorama i la història de la música en espanyol.